Maailmassa on monia kirjoja, mutta ainoastaan yksi Kirjojen Kirja.
Se on Raamattu. Tässä ohjelmasarjassa -
Raamattu ja ihmiskunnan tulevaisuus käsittelemme kiinnostavaa teemaa.
Nimittäin miksi on perusteltua väittää, -
että ylöstempaus tapahtuisi ennen vihan aikaa?
Tätä mielenkiintoista teemaa on kanssani käsittelemässä studiossa -
Avainmedian pitkäaikainen toiminnanjohtaja Niilo Närhi.
Niilo, tervetuloa! - Kiitoksia.
Niilo, olemme usein kuulleet, -
että John Nelson Darby kehitti 1830-luvulla -
opin ennen vihan aikaa tapahtuvasta ylöstempauksesta.
Onko asia näin?
Niin, tämä on yksi, sanoisin aika tärkeä argumentti, -
jota käyttävät ne henkilöt, -
jotka uskovat 1-osaiseen Jeesuksen takaisin tulemukseen.
Sen ainoa ongelma on, että se ei pidä paikkaansa.
Nyt on näin, että Darby, joka oli 1800-luvulla -
hyvin voimakas ja vahva teologi, -
niin hän kyllä kokosi -
eskatologiaan liittyvät palaset yhteen.
Hän suoritti ns. koontamisen.
Hän keräsi eri lähteistä -
eskatologian opetuksia ja palasia -
ja teki niistä yhden kokoelman.
Hän ei kuitenkaan suinkaan itse keksinyt tätä aihepiiriä.
Tähän hänen kokoamiseensa liittyi ja kuului -
mm. oppi 2-osaisesta Jeesuksen paluusta -
ja erityisesti myös siitä, että Israelin valitulla kansalla on -
tärkeä rooli myös lopunajan tapahtumissa.
Hän kehitti yhdessä Scofieldin kanssa -
dispensationalismi-ajattelun. Se tarkoittaa sitä, -
että Jumala toimii eri tavoin eri aikakausina -
ja että Israelilla on lopunaikana erityinen rooli.
Tämähän tuli myös sitten tunnetuksi Scofieldin selitysraamatun kautta, -
joka julkaistiin vuonna 1909.
Tämä kuulostaa mielenkiintoiselta.
Ajatellaan siis, -
että Darby kehitti tämän opetuksen, -
että Israelilla on merkittävä osa lopunajan tapahtumissa.
Vaikka Darbyn opetusta joku vasta- väittäisikin, -
niin eikö Israelilla kuitenkin ole merkittävä rooli siinä?
No, kaikki eivät sitä näe sillä tavalla.
Palaamme juutalaisia ja Israelia koskevaan aihepiiriini myöhemmin -
ja pyrimme sitten vähän kaivamaan sitä asiaa auki.
No, onko olemassa todisteita siitä, että kristikunnassa opetettiin -
2-osaisesta Jeesuksen paluusta jo ennen Darbya?
Tämä on minusta tärkeä kysymys.
Mainitsen muutamia raamatuntutkijoita: -
William Watson, Norman Geisler, Francis Gammelock.
He kaikki toteavat historian paljastavan meille -
neljä seikkaa ihan alkuseurakunnan ajoista lähtien -
liittyen Jeesuksen takaisin paluuseen.
Kaikki kyllä uskovat, että Jeesus tavalla tai toisella palaa.
He ovat kuitenkin löytäneet neljä pointtia.
Ensimmäinen on se, että kristityt ovat pitkin omaa historiaansa -
uskoneet ylöstempaukseen.
Tietysti Paavalikin uskoi, koska hän kirjoitti siitä.
Toinen pointti on se, että varhaisimmat kristityt kirjoittajat -
uskoivat Kristuksen välittömään paluuseen -
eli siihen, että paluu voi tapahtua milloin tahansa. - Aivan.
Kolmas pointti oli se, että useat heistä uskoivat -
Kristuksen paluuseen ennen 1 000-vuotista valtakuntaa.
Neljänneksi: seurakunnan historiasta löytyy -
jo kauan ennen Darbya paljon esimerkkejä -
uskosta ennen vihan aikaa tapahtuvaan ylöstempaukseen.
Nämä ovat näiden tutkijoiden mukaan historiallisia faktoja. - Aivan.
Teol. prof. Francis Gammelock toteaa näin: -
Uusien löytöjen myötä evankeliset kristityt tulevat tietämään, -
että pretribulationismilla, joka tarkoittaa Jeesuksen paluuta -
ennen ahdistuksen aikaa, ylöstempausta, -
on paljon laajempi historia kuin sen esilletulo -
ainoastaan 200 viimeisen vuoden aikana.
Tohtori William Watson toteaa kirjassaan -
Dispensationalismi ennen Darbya näin: -
1600-1700-luvuilla oli monia, jotka päättelivät, -
että ylöstempaus ja takaisinpaluu ovat -
kaksi erillistä ja eriaikaista tapahtumaa.
Jotkut uskoivat ylöstempauksen tapahtuvan ennen ahdistuksen aikaa.
Ennen vihan aikaa tapahtuvaan ylös- tempaukseen uskoivat baptistit, -
myös monet johtavat anglikaanit ja jopa skotlantilaiset presbyteerit.
Niilo, mitä oikeastaan tahdot nyt tällä ajatuksella sanoa?
No, haluaisin alleviivata seuraavaa.
Kun keskustelemme eri näkemyksistä koskien eskatologiaa, -
voimme ihan vapaasti olla eri mieltä joistakin yksityiskohdista -
- ja niin olemmekin ja voimme olla sitä rakentavasti.
Silti olisi kuitenkin erittäin hyvää ja tärkeää -
tarkistaa omat väitteensä mahdollisimman pitkälle, -
ennen kuin niitä argumentteina nostetaan esille.
Väite siitä, että oppi Jeesuksen 2-vaiheisesta tulemuksesta -
olisi syntynyt vasta 1800-luvun puolivälissä -
ei pidä paikkaansa. Rehellisyyden nimissä -
sitä ei tulisi myöskään sitten argumenttina käyttää.
Mitä kristikunnassa yleisesti ottaen ajatellaan tänä päivänä -
Jeesuksen toisesta tulemuksesta?
Tämä on erittäin mielenkiintoinen kysymys.
Jos ajatellaan erityisesti herätyskristillisiä piirejä, -
evankelikaalisia tai evankelisia piirejä, -
niin siellä on kolme keskeistä opetusta.
Ensimmäinen on se, että Jeesuksen takaisintulemus on 1-vaiheinen.
Ylöstempaus tapahtuu vasta, kun Jeesus vihan ajan lopussa -
tulee näkyvällä tavalla.
Siinä yhteydessä seurakunta temmataan Kristusta vastaan.
Seurakunta tekee U-käännöksen ilmakehässä -
ja palaa välittömästi Jeesuksen kanssa maan päälle -
perustamaan 1 000-vuotista valtakuntaa.
Toinen näkemys on se, että ylöstempaus tapahtuu ennen, -
kuin ahdistuksen aika muuttuu vihan ajaksi.
Monet jakavat Ilmestyskirjan 7 vuotta kestävän vaikean jakson -
kahteen 3,5 vuoden jaksoon.
Toinen on vähän lievempi aika, ja loppu on varsinaista vihan aikaa.
Jossain siinä keskivaiheilla -
monet uskovat ylöstempauksen tapahtuvan.
Sitten kolmas käsitys on tämä itse edustamani: -
Jeesuksen omat temmataan ylös -
ennen 7-vuotista vihan aikaa -
tai suuren ahdistuksen aikaa. Tästä Ilmestyskirja kertoo meille -
hyvinkin monin värikkäin kuvin.
Ajatellaan -
perinteistä opetusta takaisinpaluusta -
ja ylöstempauksesta herätyskristillisissä piireissä.
Se on ollut aika pitkälle ylöstempaus, -
joka voi tapahtua milloin vaan, mutta ennen vihan aikaa.
Tätä on edustanut maailmanlaajuinen helluntailiike.
Jos netistä katsot Amerikan Assem- blies of Godin pääopinkappaleita, -
niin sieltä löytyy tämä.
Helluntailiikkeen Grand Old Man, -
oikeastaan yksi perustajahahmoja täällä Pohjoismaissa, -
ruotsalainen Lewi Pethrus uskoi vahvasti tähän.
Suomen helluntailiikkeessä on vuosikymmeniä opetettu näin.
Norjan helluntailiike opettaa näin.
Myös useat baptistiset liikkeet eri puolilla maailmaa opettavat, -
että ylöstempaus voi tapahtua milloin tahansa -
ja se tapahtuu ennen vihan tai suuren ahdistuksen aikaa.
Olen kuullut sellaista opetusta...
Olen koto-Suomessa nuorena istunut seurakunnan tilaisuuksissa, -
missä johtava helluntaipastori on opettanut Jeesuksen paluusta -
ja ylöstempauksesta seuraavasti. Hän sanoi näin: -
Minä mieluummin valmistan seurakuntaa siihen, -
että heidät temmataan ylös vihan ajan puolivälissä, -
koska silloin ei ole mitään menetettävää.
No, Niilo, onko loppupeleissä mitään merkitystä, -
missä vaiheessa ylöstempaaminen tapahtuu?
Niin, kun puhutaan Jeesuksen takaisintulemuksesta -
ja ylöstempauksesta, niin monet kristityt sanovat juuri niin, -
kuin totesit tuon pastorin väitteen olevan.
Monet sanovat, että pretribulaatio, midtribulaatio, posttribulaatio -
(ennen vihan aikaa, vihan ajan puolivälissä, vihan ajan lopussa)
niin kauan kuin se ei vaikuta minun pelastukseeni, -
niin ei voisi vähempää kiinnostaa. Sillä ei ole mitään väliä.
Näin siis jotkut ajattelevat.
Itse ajattelen kuitenkin, että asialla on kyllä merkitystä.
Opetus, että takaisintulo tapahtuu ennen vihan aikaa, -
on ainoa, joka osoittaa, että Kristus voi palata milloin tahansa.
Minun tulee olla aina valmis.
Näinhän on oikeastaan historian saatossa tapahtunutkin.
Kaikki sukupolvet ovat olleet valmiita ja odottaneet Jeesusta, -
jotkut innokkaammin tai vähemmän innokkaasti.
Aina on kuitenkin ollut tämä odotus päällä, koska on ajateltu, -
että ylöstempaus voi tapahtua milloin tahansa.
Kaikki muut käsitykset periaatteessa opettavat, -
että seurakunta joutuu olemaan osan vaivan ajasta täällä -
tai sitten ihan vihan ajan loppuun asti.
Se tarkoittaa sitä, että ei silloin Jeesus voi tulla milloin tahansa.
Silloin me kronologisesti asetamme Hänen paluunsa -
tiettyyn ajankohtaan, joka on melko helppo laskea -
tietyistä Raamatun profeetallisista tapahtumista.
Vaikkei ihan päivälleen, niin silti koko lailla tarkkaan.
Nyt henkilökohtaisesti minä koen, -
että tämä opetus siitä, että Kristus tulee noutamaan morsiamensa -
eli seurakuntansa ennen suuren ahdistuksen ja vihan aikaa täältä, -
se vaikuttaa minun Jumala-kuvaani. - Aivan.
Itse ajattelen, että mikä se sellainen sulhanen oikeastaan on, -
joka jättäisi morsiamensa tänne siihen aikajaksoon, -
jolloin Hän joutuu rankaisemaan Jumalasta luopunutta maailmaa -
ankarilla tuomioilla ja vitsauksilla?
Minun on vaikeaa nähdä tässä mitään mieltä. - Niin.
Mitä tämä oppi milloin tahansa tapahtuvasta -
Jeesuksen toisesta tulemuksesta, siis nyt ylöstempauksesta, -
mitä se on vaikuttanut kristittyihin?
Tämä on mielenkiintoinen kysymys.
Luulen, että jos kysyisit tätä -
kymmeneltä eri pastorilta tai pitemmän aikaa uskossa olleelta, -
niin voisit saada kymmenen vähän erisävyistä vastausta.
Silti minulle ja aika monelle muullekin ajatus siitä, -
että Jeesus voi palata takaisin milloin tahansa, -
ylöstempaus voi tapahtua milloin tahansa, -
niin se vaikuttaa minulle tietyn halun.
Haluan antautua kokonaisvaltaisesti palvelemaan Herraani -
ja rakentamaan Hänen valtakuntaansa -
asian edellyttämällä kokonaisvaltaisuudella.
Henkilökohtaisesti minulle se vaikuttaa arvoihin, päämääriin -
ja asioihin, joita priorisoin eli asetan etusijalle elämässäni.
Ehkä se vaikuttaa myös sitä, -
että en kiinnostu liikaa materiasta -
ja tästä, mitä maa ja sen mustat mullat kykenevät tarjoamaan.
Toki uskon tässä Lutherin opetukseen, -
että jos tietäisin huomisen maailmanlopun, -
niin istuttaisin tänään omenan siemenen. Näin meidän tulee elää.
Kuitenkin tietoisuus kaiken lähellä olevasta lopusta aikaansaa -
tiettyjä arvoihin vaikuttavia tekijöitä.
Ja myös - tämä on äärettömän tärkeä: -
Kun katselen tämän päivän maailmaa, niin huomaan, -
kuinka kansojen taivaalle kerääntyy -
synkkiä tummia pilviä. Tuntuu, -
että olemme menossa jotain suurta kaaosta kohti.
Ultranationalismi nostaa päätänsä eri puolilla maailmaa.
Ihmiset eri kansoissa elävät -
ristiriidassa toistensa kanssa. Aseita kalistellaan.
On paljon synkkiä aineksia, -
jotka vievät ihmisiltä tulevaisuuden toivon.
Mitä tulevaisuutta...? Jos minä olisin jumalaton -
ja ottaisin Jumalan ja lopunajan tapahtumat pois tietoisuudestani, -
kyllä aika lohdutonta täällä olisi elää.
On tietoisuus siitä, että Jumala tietää kaiken edeltä.
Hän kontrolloi, hallitsee, istuu valtaistuimen keskellä.
Siksi näinäkin vaikeina aikoina se jotenkin antaa -
toivoa ja näköalaa: -
tunnelin toisessa päässä loistaa kirkas valo.
Tuo on myös mielenkiintoinen näkökulma.
Kun muistelen helluntailiikkeen alkupäiviä Amerikoissa ja meilläkin, -
niin silloin näytti olevan moniakin asioita, mutta oli kaksi asiaa.
Silloin odotettiin Jeesuksen Kristuksen pikaista takaisintuloa, -
ja siinä rinnalla oli valtavan tärkeää tehdä lähetystyötä.
Miten sinä näet Jeesuksen odottamisen ja lähetystyön suhteen?
No, tämä on juuri niitä asioita, -
joita Jeesuksen milloin tahansa tapahtuvan paluun odotus -
aikaansaa ihmisessä. Vuonna 1906 Azusa-kadulla -
puhkesi karismaattinen herätys.
Sen seurauksena ihmiset alkoivat täyttyä Pyhällä Hengellä, -
puhuivat kielillä, kokivat eri armolahjojen vaikutusta.
Välitön seurausilmiö tästä oli -
palava odotus Jeesuksen tulosta milloin tahansa.
Nähtiin, että viimeisinä päivinä -
Hän vuodattaa henkensä kaiken lihan päälle.
Alkaa tapahtua eskatologisia asioita - myös Jeesuksen paluu.
On mielenkiintoista katsoa näitä alkuhelluntailaisia -
siellä vähän yli 100 vuotta sitten.
Hätä sieluista oli välitön seurausilmiö.
Jeesus tulee pian. Nyt on annettava itsemme ja pantava kaikki likoon, -
jotta naapurit, sukulaiset, omaiset saavat kuulla pelastussanoman -
ja saavat tietoisuuden siitä, että Jeesus palaa pian takaisin.
Toinen ilmiö oli sitten rakkaus lähetystyöhön.
Merten takana on pakanakansoja, jotka eivät tiedä evankeliumista.
Alettiin lähettää lähetyssaarnaajia Kiinaan, Intiaan, Aasiaan, -
Afrikkaan, eri puolille maailmaa. Yksi motivaattori, -
tekijä, joka ajoi ja johti tähän, -
oli palava Jeesuksen takaisintulon odotus.
Tämähän on valitettavasti kadonnut meidän keskeltämme.
Kuten ohjelmasarjamme alussa totesin, -
niin vuosiin seurakunnissa ei enää ole puhuttu Jeesuksen paluusta.
Jos ennen vanhaan sitä tehtiin pelottelemalla, -
niin nyt meidän tulisi tehdä sitä niin, että se motivoi uskovia.
Älä työnnä juuriasi liian syvälle tämän maan mustiin multiin!
Ole valmiina palvelustyöhön! Ole valmiina kohtaamaan Jumalasi, -
tulipa Hän milloin tahansa! Tästä sitten versoo -
sielujenvoittamisinto ja rakkaus lähetystyöhön.
Vielä on meillä aika paljon maata valtaamatta.
Niilo, kiitos hyvin paljon taas tämänkertaisista opetuksista!
Kiitos paljon. - Jeesus tulee pian.
Jeesus voi tulla millä hetkellä tahansa.
Kun luotamme tähän, se saa aikaan meissä evankelioimisintoa, -
intoa tehdä lähetystyötä ja tahdomme olla koko ajan valmiina.
Kiitos, kun jatkat näiden lähetysten seuraamista -
Raamattu ja ihmiskunnan tulevaisuus! Siunausta sinulle!
Tekstitys: Tuula-Riitta Virrankare
Jos haluat tukea ohjelmaa Raamattu ja ihmiskunnan tulevaisuus
niin soita numeroon 0600-10177 -
tai lähetä tekstiviesti numeroon 16499.
Voit myös antaa tukesi ruudussa näkyvälle tilille viitteellä 2011.
Kiitos lahjoituksestasi!